Իսկ ընկերությունը սկսվել է 20 տարի առաջ Արցախյան պատերազմի ժամանակ՝ Կապանում: Ալբերտի ընտանիքի անդամները՝ կինը, մայրը, քույրը «Հետքին» պատմեցին նրանց ընկերության պատմությունը: «Միասին տեսել են շատ դժվարություններ, զինակից ընկերների մահ, կորուստ: Նույն մտահոգություններով, երկրի խնդիրներով ապրող մարդիկ են այսօր բանտերում հայտնվել՝ մեկը մյուսից հայրենասեր, իրենց հողին, արմատներին կպած»,- ասաց 48-ամյա Ալբերտի կինը՝ Աննա Մարգարյանը: Մարգարյան ամուսիններն ունեն երկու դուստր: Ռոզա ու Անահիտ Մարգարյանները 14 և 15 տարեկան են: Ալբերտը մասնագիտությամբ մեքենաշինարար է: Մինչև ձերբակալվելը քարի մշակմամբ է զբաղվել մասնավոր արտադրամասում: